
JL  umori  omni,  qui  a  parte  arteriae  praeter 
naturam  dilatata  efficitur,  vel  ab  sanguine,  per 
vulnus  arteriae,  in  communem  membranam 
cellulosam  effuso,  originem  ducit,  apud  chi¬ 
rurgos  nomen  Aneurisma  imponitur. 

Aneurisma,  plerisque  auctoribus,  in  verum 
et  spurium  dividitur. 

Aneurisma  verum  est  tumor  a  sanguine 
arterioso  *,  tunicis  arteriae  integris,  et  tan- 


*  Verbo  “  Arterioso”  sensu  in  quo  vulgo  apud  medicos  intelligi- 
tur  usus  sum ;  sed,  ut  sanguis  arteriosus  e  pulmonibus  ad  cor,  per  ve- 

tam  dilatatis  apparentibus.  Cum  arteria  in 
parva  tantum  ejus  tractus  parte  dilatari  vide¬ 
tur,  et  fines  tumoris  possunt  determinari, 
aneurisma  verum  limitatum ;  tumore  autem 
oblongo,  ad  longitudinem  arteriae  ita  exten¬ 
so,  ut  fines  ejus  vix  distingui  possint,  aneu¬ 
risma  verum  illimitatum ,  nuncupantur. 

Aneurisma  spurium  est  tumor  a  sanguine 
arterioso,  per  vulnus  arteriae,  extra  ejus  tu¬ 
nicas  in  communem  membranam  cellulosam 
circumjacentem,  vel  in  propriam  canalis  tu- 

:  :  tSSMttti  hUp  ^13^9  OlsUfj 

nas,  sanguis  venosus  ab  corde  in  pulmones,  per  arterias  devehitur,  ver¬ 
bum  in  hac  significatione  absurdum  esse  videtur.  Sanguis  nigro  co¬ 
lore,  qui  ab  omnibus  corporis  partibus  devehitur  in  pulmones,  a  Bi- 
chato  sanguis  niger ,  a  Barclaio  sanguis  pulmonaris  appellatur.  Quum 

^ JL«I KJLJ Ct I-  AAJ i I III  [ |  K  III 

idem  sanguis  rubro  colore  defertur  a  pulmonibus  in  omnes  partes  to- 
tius  corporis,  seu  in  totam  compagem  vel  systema  animalis,  a  Bichato 
sanguis  ruber ,  a  Barclaio  sanguis  systemicus  appellatur.  Sanguinem 

•  J'  &  *'  ;•  r' A  :  '  i  U'  >■  j\  t-  y  y  i .  '  j 

autem,  utriusque  coloris,  contineri  et  in  venis  et  in  arteriis,  primus 
docuit  celeberrimus  Harveius,  qui,  vas,  ad  illud  tempus,  improprie  ap¬ 
pellatum  vena  pulmonalis,  revera,  et  constitutione  et  officio  esse  arte- 
riam,  et  vasa  nominata  arteriae  venosae ,  revera,  constitutione  et  offi¬ 
cio  esse  venas,  clare  demonstravit. 

Vide  Harv.  de  Motu  Cordis,  cap.  v. 

* 

Bichat  Anatomie  Generale,  tom.  ii,  et  Barclay’s  Descrip- 
tion  of  the  Arteries,  Introduct. 

nicam  cellulosam  effuso.  Hoc  quoque  in  li¬ 
mitatum  et  illimitatum  distinguitur.  Sanguis.» 
parva  vi  ex  arteria  erumpens,  vel  propter  vul¬ 
neris  angustiam,  vel  propter  resistentiam 
natura  vel  arte  adhibitam,  membranam  cel¬ 
lulosam  paulatim  distendit,  in  sacculum  sub¬ 
rotundum  condensat,  et  ita  tumorem  circum¬ 
scriptum  format :  hic  aneurisma  spurium  limi¬ 
tatum  nominatur.  Cum  sanguis,  majore  ar¬ 
teriae  vulnere,  vel  vi  minore  effusioni  ob¬ 
stante,  in  membranam  cellulosam  ubique  in» 
jicitur,  illum  tumorem  diffusum  et  inaequa¬ 
bilem  efficit,  qui  aneurisma  spurium  illimitatum 
appellatur. 

'  -  '-Hr-.  ’  11  \  ‘  '  1  •  '  .  I 

Aneurisma  mixtum  est  sanguinis  in  mem¬ 
branam  cellulosam,  sacculo  aneurismatis  rup¬ 
to,  effusio.  Vir  haud  parvi  nominis,  cel.  Doc- 
tor  Gul.  Hunter,  his  tumoribus,  quos  ille 
formari  tunica  arteriae  externa  divisa,  tuni¬ 
cis  internis  integris  et  in  saccum  extensis,  ut 
peritonaeo  in  hernia  soleat  evenire,  existima¬ 
vit,  hanc  appellationem  tribuit ;  sed  nunc 
satis  ab  experimentis  compertum  est  nullum 
aneurisma  posse  hac  ab  causa  oriri. 


* 


DE  ANELTRISMATE. 


Sunt  aliae  quoque  duae,  praeter  has  jam 
traditas,  aneurismatis  divisiones,  aneurisma 
varicosum  et  aneurisma  ab  anastomose ,  de  qui¬ 
bus  pauca  postea  dicenda  sunt. 

Hae  sunt  aneurismatis  divisiones  ab  auc¬ 
toribus  medicis  traditae  ;  sed  si  observationem 
et  opiniones  claris  Scarpae,  Professoris  Pa- 
viae,  paucos  ante  hoc  annos  in  lucem  prola¬ 
tae,  pro  veris  sint  habendae,  aneurismatis  dis¬ 
tinctiones  in  verum  et  spurium  pro  falsis  in 
toto  rejiciendae  sunt;  nam,  post  permultas 
investigationes,  inquit,  in  corpora  eorum  fac¬ 
tae,  qui  ab  aneurismatibus  internis  vel  exter¬ 
nis  morti  occubuere,  modo  certissimo  com¬ 
pertus  sum,  unum  tantum  genus  formamve 
morbi  esse,  nempe  id,  solutione  continuitatis, 
vel  tunicis  arteriae  propriis  ruptis,  cum  san¬ 
guinis  in  membranam  cellulosam  circumja¬ 
centem  effusione  effectum  ;  quae  continuita¬ 
tis  solutio,  interdum  a  vulnere,  vel  ab  ulcere 
efficitur,  vel  a  conditione  morbida,  a  steato¬ 
mate,  sive  materia  calculosa,  vel  ab  arteriae 

tunicarum  ruptura,  id  est,  tunicarum  inter¬ 
nae  et  muscularis,  dilatatione  harum  tunica¬ 
rum  inusitata,  formationi  hujus  morbi  haud 
necessaria  ;  et  itaque  omne  aneurisma,  tam  in¬ 
ternum  quam  externum,  tam  circumscriptum 
quam  diffusum,  semper  effusione  formari. 

Opiniones  Scarpae,  de  hujusce  morbi  na¬ 
tura  non  sunt  novae,  nam  ab  omnibus  medk 
cis  usque  ad  tempus  Fernelii  fuerunt  recep¬ 
tae.  Hic  medicus  primum  sententiam  promul¬ 
gavit,  non  ab  observationibus  et  experimen- 
tis,  sed  a  falsa  ratiocinatione  tantum  deduc¬ 
tam,  aneurismata  posse  oriri  ab  omnium  arte¬ 
riae  tunicarum  tam  internarum  quam  exter¬ 
narum  dilatatione  ;  quamvis  multi  clari  viri, 
ad  id  tempus,  hanc  opinionem  abjudicavi- 

.  o  o 

runt  atque  rejicerunt,  tamen  in  doctrinas 
scholarum  paulatim  recepta  fuit.  Non  est 
mihi  in  animo,  de  hac  disputatione  in  are¬ 
nam  descendere:  nihilominus,  dicere  mihi  li¬ 
ceat,  opinionem  Scarpae,  et  vetustiorum  me¬ 
dicorum,  de  hac  re,  tam  multis  observationi¬ 
bus,  in  corporum  mortuorum  scrutatione  fac- 

tis,  sustentatam  et  confirmatam  esse,  ut  illis 
toto  animo  assentior 

Aneurisma,  iterum,  ab  partibus  morbo 
affectis  in  internum  et  externum  possit  di¬ 
vidi. 

Symptomata  quae  aneurisma  exter¬ 
num  ab  caeteris  tumoribus  distinguunt,  non 
semper  certa  et  fixa  sunt,  sed  in  initio  fere 
talia  qualia  ad  indicandum  morbum  necessa¬ 
ria  sunt.  Noscitur  ex  tumore  ad  arteriam 
sese  ostendente,  plerumque  post  illatam  quan- 
dam  injuriam  oborto,  figura  ovato  vel  cylin- 
draceo,  plus  minusve  circumscripto  ex  parvo 
colliculo  lente  insurgente,  basi  ut  plurimum 
larga  praedito,  cutis  colorem  vix  mutante. 
Parvus  tumor  pressioni  cum  aliquo  strepitu 
cedit,  idemque  cessante  pressione  redit,  et 
arteriae  pulsum  refert :  pressa  quoque  supra 
tumorem  arteria  evanescit :  morbus  sensim 
augetur.  Major  autem  tumor  coaguloque  re¬ 
pletus,  sensum  formicationis  creat,  pressuque 

*  Nam  hae  dilatationes,  quae  saepe  in  aortis  senum,  ane  ullo  in» 
commodo,  eveniunt,  haud  dignae  esse  nomine  morbi  videntur. 

iioft  imminuitur;  pulsus  infra  tumorem  parvus 
debilis  esse  solet.  Praeter  haec  symptomata, 
fere  omnia  quae  aneurisma  circumscriptum 
comitantur,  alia  quoque  oriri  possint,  cum 
morbus  per  longum  tempus  perduraverit,  ut 
irritationes,  suppurationes,  ossium  caries,  &c. 

In  symptomatibus  quae  aneurisma  dif¬ 
fusum,  vel  sanguinis  in  membranam  cel¬ 
lulosam  artus  injectionem  designant,  me¬ 
dicus  vix  falli  potest :  praegressa  injuria 
naturam  morbi  satis  certe  indicat.  Aneu- 
rismatis  autem  interni  diagnosis,  nisi  tu¬ 
mor  pulsans  aut  tremulus,  extus  sentiri  pos¬ 
sit,  incerta  est  atque  ambigua,  quum  reliqua 
signa,  pulsus  inaequalis,  cordis  palpitatio, 
dyspnoea,  ex  multis  aliis  causis  natales  du¬ 
cere  queant. 

Medicus  in  dignoscendo  inter  hunc  et 

«■ 

quosdam  alios  morbos,  summa  cura  et  atten¬ 
tione  uti  debet ;  nam  ut  interdum  est  difficil¬ 
limum,  sic  quoque  semper  utilissimum  et  val¬ 
de  necessarium,  et  saluti  aegri  et  ipsius  exis¬ 
timationi.  Quamvis  pulsatio  est  indicium  in 

quo  maxime  ad  aneurisma  discriminandum 
innitimur,  tamen  semper  in  mente  servandum 
est,  non  omnem  tumorem,  prope  arteriam  si¬ 
tum,  et  pulsatione  pulsum  arteriarum  referen¬ 
te  praeditum,  semper  aneurisma  esse;  nam,  et 
aneurisma,  cum  per  tempus  satis  longum  per¬ 
mansit,  et  certam  magnitudinem  adeptum  est, 
vel  vix  pulsat,  vel  omnino  pulsare  desinit ;  et 
quidem  alii  tumores,  natura  ab  aneurismati- 
bus  prorsus  diversa,  ita  speciem  formamque 
horum  morborum  quoad  situm  et  pulsatio¬ 
nem  induunt,  ut  a  medicis  etiam  peritissi- 
mis  vix  distingui  possint.  Permulta  errorum 
exempla,  et  quorundam  etiam  gravissimorum, 
et  hac  et  ab  illa  causa,  haud  desunt  apud 
scriptores  medicos.  Cum  tumor  itaque  est 
situs  in  cordis,  aut  quarundam  arteriarum  vi¬ 
cinitate,  an  pulsat  an  non,  medicus  non  in 
eum  incidere  curaret,  priusquam  et  histo¬ 
riam  morbi,  et  omnes  alias  res  ad  eum  perti¬ 
nentes,  quam  plurimum  investigaverit  et  per¬ 
scrutatus  sit.  Aneurismatum  pulsus,  ut  su¬ 
pra  memoravi,  cum  satis  grandescunt,  saepe 

in  toto  sentiri  desinit.  Causa  hujus  pulsus 
cessationis  est,  cum  vis  resiliendi  sacci  tumo¬ 
ris,  magna  distentione  penitus  superata,  ut 
diutius  sanguinem  in  arteriam  repellere  pa¬ 
rum  valeat,  humor  qui  saccum  distendit  pau- 
latim  coagulatur,  et  in  laminas  condensatas 
disponitur  \  et  quo  major  tumoris  distentio, 
et  coagulatio  sanguinis  processerunt,  eo  mi¬ 
nor  pulsatio  sentiri  potest.  Interdum  in  hoc 
statu  evenit,  chirurgum  aneurisma  tantum 
apostema  esse  credentem,  scalpellum  in  tu¬ 
morem  infixisse,  et  miserrimum  aegrum  ani¬ 
mam  cum  sanguine  protinus  effudisse.  Nec 
in  altera  vice  quoque,  error  de  hac  re  parvi 
momenti  est ;  nam  si  apostema,  steatoma, 
glandula  tumefacta,  vel  quicunque  alius  tu¬ 
mor,  prope  arteriam  sita,  et  ab  ea  pulsatio¬ 
nem  recipientia,  pro  aneurismate  habeantur, 
quanquam  periculum  ab  hoc  non  tam  insigne 
erit,  tamen  et  permagnam  anxietatem  aegro, 
et  falsam  indicationem  medico  praeberet. 
Nuper,  audivi,  quendam  ab  India  Orientali 
ad  hanc  regionem  advenisse,  medicos  nostra- 

tis  consultum,  de  tumore  in  ejus  collo,  quem 
chirurgi  in  illa  terrarum  orbis  parte  perperam 
aneurisma  esse  judicaverunt ;  sed  cum  con¬ 
cilium,  Londini,  a  cel.  medico  petivit*  certior 
factus  est  haud  aneurisma,  sed  morbum  pror¬ 
sus  diversum  et  multum  sanabiliorem  esse. 

Aneurismata  saepe  sine  ulla  causa  evi- 
dente  oriuntur,  saltem  difficillimum  est  ullam 
dare.  Arteriarum  magnitudo  et  curvaturae 
inter  ejus  causas  praedisponentes  enumerari 
solent.  Aneurismatis  causae  esse  possunt, 
quae  arteriae  tunicas  debilitare,  sanguinisque 
impetum  in  arteriam  debilitatam  augere  pos¬ 
sunt  >  et  in  uno  vel  altero  horum  modorum 
agere  putantur  spirituum  ardentium  abusus, 
usus  nimius,  vel  nimium  frequens  mercurii, 
vulnera,  distentiones,  contusiones,  fracturae, 
ulcera,  nisus  vehementiores,  vomitus,  tussis, 
suppressio  haemorrhagiarum  consuetarum,  et 
congenita  denique  alicujus  arteriae,  seu  to¬ 
tius  generis  arteriosi  debilitas. 

Quaedam  arteriae  prae  aliis  huic  morbo 
obnoxiae  sunt.  Sic  aneurismata  interna  exter- 

nis  sunt  frequentiora.  Inter  interna,  ea  sunt 
frequentissima  quae  ad  arcum  aortae ;  inter 
externa  vero  ea,  quae  ad  poplitem  occurrunt. 
De  causa  qua  haec  plus  quam  caeterae  arte¬ 
riae  externae  hujus  morbi  sedes  est,  inter  me¬ 
dicos  sub  judice  lis  est;  at  verisimillimum  est 
id  oriri  ex  subita,  valida  et  magna  artus,  et  igi¬ 
tur  arteriae  distentione,  in  iis  qui,  ob  mores 
vitae,  genibus  flexis  plerumque  utuntur;  et  in 
hujus  observationis  confirmatione  notatur,  au¬ 
rigas  et  equisones  aneurismati  popliteo  magis 
obnoxios  esse. 

Aneurismata  plerumque  sunt  singula ; 
sed  interdum  evenit,  propter  habitudinem 
corporis,  duo  et  etiam  plura  vel  eodem  tem¬ 
pore,  vel  aliud  post  aliud,  vel  in  eadem  arte¬ 
ria,  vel  alio  atque  alio  loco,  miserrimum  ae¬ 
grum  excruciant.  Peuletan  *  de  hac  re  ob¬ 
servavit,  cc  J’ai  vu  plusieurs  fois  ces  nom- 
breux  aneurismes  occupant  indistinctement 

les  grosses  ou  les  petites  arteres,  mais  sur-tout 

od . -dsjd  ‘j  ■  ■  1  f  - 

ceiles  des  capacites  ;  j’en  ai  compte  soixante- 
trois  sur  un  seul  homme,  depuis  le  volume 
cPune  aveline  jusqu’a  celui  de  Ja  moitie  d’un 
oeuf  de  poule.” 

Quoad  prognosin,  omne  aneurisma,  in 
universum,  periculosum  est,  quinetiam  letha- 
le,  nisi  artis  auxiliis  occurri  possit  malo.  Pro 
diversa  tamen  morbi  specie,  sede,  gradu,  cor¬ 
porisque  habitu  variat.  Certius  medelam  re¬ 
spuit  morbus,  si  plures  tumores  simul  adsint. 
Interdum  tamen  feliciter  accidit  aneurisma, 
nullo  auxilio  artis  adhibito,  sua  sponte  sanari. 
Id,  coagulo  ab  interna  tumoris  parte  sejuncto 
arteriam  infra  saccum  obstruente,  et  ita  cir¬ 
culationem  sanguinis  per  eum  prohibente  eve¬ 
niri  possit ;  vel  fortasse  tumoris  compressione 
ingressum  sanguinis  in  saccum  non  permitten¬ 
te.  Circulatione  sanguinis  per  tumorem  vel 
illo,  vel  hoc*  vel  ullo  alio  modo  cessante,  is 
qui  in  sacco  aneurismatis  est  protinus  coagu¬ 
latur,  vasis  absorbentibus  avehitur,  canalisque 
arteriae  denique  obliteratur,  et  ea  pars  vasis, 

quae  sedes  an  e  uris  matis  fuit,  in  aliquid  simile 
funiculo  condensatur. 

Anno  proximo  hominem  vidi,  cui  mag¬ 
nus  tumor  fuit  ad  arteriam  subclavianam  si¬ 
nistram  situs,  quem  quidem  medici  peritissi- 
mi  aneurisma  esse  judicavere  et  pronunciave- 
re,  et  anxii  aegrum  cita  et  subita  morte  sub¬ 
latum  iri,  expectaverunt.  Haud  ita  aeger  :  ille 
securus  tumorem  parvi  pependit,  et  cum  fidu¬ 
cia  dixit,  se  sanitatem  usu  balnei  frigidi  re¬ 
cuperaturum  ;  nam  se  paucos  antehac  annos, 
tumorem  omnimodo  similem  huic,  in  eodem 
loco  lateris  dextri  habuisse,  qui  brevi  hujus 
remedii  usu  sanatus  fuit.  Idae  spe  adductus, 
mare  petivit,  et  balneo  marino  usus  est.  Post 
breve  tempus  domum  rediit :  tunc  pulsatio 
tumoris  omnino  decesserat,  et  postea,  paula- 
tim,  tumor  ipse  prorsus  subsedit.  Ab  hoc 
tempore  tamen,  nullus  pulsus  in  cursu  arte¬ 
riarum  brachii  sinistri  potest  sentiri,  quan- 
quam  calor  ejus  idem  ut  in  altero  latere  est. 

Cum  historiam  hujus  aegri,  ut  supra  tra¬ 
dita  est,  jam  condideram,  et  totum  circiter  an- 

mini  post  sanationem  tumoris,  vir  mortuus 
est.  Quanquam  ad  genus  vitae  laboriosum 
rediverat,  tamen  nunquam  sanitatem  et  vim 
prorsus  recuperavit.  Per  aliquot  menses  an¬ 
te  mortem  ejus,  variis  affectionibus  in  regione 
thoracis,  et  torpore  crurum  vexatus  fuit ;  qui¬ 
bus  indies  ingravescentibus,  perfecta  tandem 
sensus  et  motus  inferiorum  corporis  abolitio, 
mortis  fuit  praenuncia. 

Post  mortem  ejus,  facultate  corpus  inci¬ 
dendi  ab  amicis  data,  causae  omnium  symp¬ 
tomatum,  statu  partium,  clarissime  demon¬ 
stratae  sunt.  Portiones  et  subclavianam  et 
axillarem  arteriae  brachialis  sectione  detexi¬ 
mus.  Arteria  ab  initio  in  aorta  per  omnem 
eum  tractum  obliterata  fuit,  et  in  funiculum 
condensata.  Ad  initium  hujus  arteriae,  vesti¬ 
gium  aneurismatis,  quod  annum  antehac 
sponte  sanatum  fuit,  inventum  est,  et  in  eo 
coagulum  parvum  et  densum  adhuc  restitit. 
Ad  aortam  quoque  ultra  arcum,  aliud  mag¬ 
num  aneurisma  situm  fuit,  quod  fuerat  causa 
mortis  ;  in  saccum  cujus,  qui  coagulo  refer- 

tus  fuit,  aditus  diametri  circiter  digiti,  ex 
posteriore  parte  aortae  fuit.  Hic  magnus 
tumor  compressione  corporum  sex  superio¬ 
rum  vertebrarum  dorsi,  et  extremitatum  qua- 
r undam  costarum  lateris  sinistri  absorptionem 
induxerat;  et  in  una  parte,  aneurisma,  nullo 
osse  intercedente,  medullam  spinalem  com¬ 
pressit.  Praeparationes  omnium  harum  par¬ 
tium  morbidarum,  in  museo  anatomico  Doc» 
toris  Barclaii  conservantur. 

Aneurismatis  periculum  est,  cum  ruptu¬ 
ra  sacci  tumoris  adest :  quo  major  tumor,  eo 
gravior  morbus,  coque  magis  ruptura  timen¬ 
da  est.  Cum  ad  hunc  finem  ventum  est,  mi¬ 
serrimi  aegri,  minimo  plerumque  temporis 
spatio,  immani  sanguinis  effusione  pereunt. 
Praevidetur  externa  ruptura  aneurismatis,  ex 
maxima  tumoris  tensione,  prominentia,  cutis 
attenuatione,  decoloratione  rubra  coerulea, 
nigricante,  rimis  simul  conspicuis.  Lethalis 
haemorrhagia  non  exulceratione  erumpit. 
Pars  tumoris  maxime  prominens,  tenuis,  et 
decolorata,  gangraena  afficitur,  et  hac  a 


I 


16  DE  ANEURISMATE. 

partibus  vivis  separata,  profluvium  sanguinis 
erumpit. 

Quamvis,  fere  semper,  hic  morbus  citius 
aut  serius  certam  mortem  inducit,  sed  nihil 
tam  multum  variat  atque  temporis  spatium, 
per  quod,  i n  diversis  aegris  perduret ;  nam 
multum  ratione  vitae  pendit,  an  sit  laboriosa, 
an  otiosa,  an  cum  temperantia,  an  prorsus  ab 
hac  diversa*  Etiam  ruptura  aneufismatis  in¬ 
terni  non  stati m  aegrum  interimat :  Rici-ie- 
rand  #  historiam  cujusdam  tradit,  in  quo 
aneurisma  aortae  abdominalis,  tres  saccos, 
alium  post  alium  formaverat,  et  ruptura  tertii 
tantum  hominem  occiderat. 

Aneurismata  interna  vicinas  partes  com- 
primendo  interdum  aegrum  interimunt,  an¬ 
tequam  parietes  tumoris  rumpuntur ;  et  in 
omnibus  corporis  partibus  sita,  ossa  in  vicini¬ 
tate  comprimendo,  absorptionem  eorum  in¬ 
ducunt,  ut  id  saepe  videri  possit  in  sterno, 
costis,  vertebris,  femore,  et  similibus. 


*  Nosographie  Chirurgicale. 

DE  CURATIONE  ANEURISMATUM  IN 
universuxm:. 

\ 

Aneurisma,  quacunque  ab  causa  ori¬ 
ginem  duxerit,  cum  semel  ortum  sit,  a  pe- 
jore  indies  ad  pessimum  tendit,  et  nunquam 
sanari  potest,  nisi  arteria  ad  quam  situm 
est,  pro  certa  tractus  parte,  et  supra  et  in¬ 
fra  sedem  tumoris,  vel  arte,  vel  natura  obli- 
teretur.  Rationem,  in  qua  natura,  nullo 
auxilio  artis  adhibito,  huic  morbo  mederi  pu¬ 
tatur,  supra  ostendimus ;  sed  nunquam  medi¬ 
cus  huic  inniti  debet,  si  aneurisma  in  aliquibus 
arteriarum  extremitatum,  vel  in  ullo  alio  lo¬ 
co,  haud  ultra  potestatem  chirurgicae  artis 
situm  sit.  Modi  quos  ars  in  hunc  morbum 
sanando  adhibet,  duo  sunt,  compressio ,  nimi¬ 
rum,  et  ligatura .  Cum  aneurisma  compres¬ 
sione  sanatur,  curatio  nunquam,  ut  quibusdam 

visum  est,  ulla  pressura  confirmante  tunicas 
arteriae  proprias  relaxatas  et  clistentatas,  per¬ 
ficitur.  Quibusdam  aliis  placuit,  vulnus  ar¬ 
teriae  posse  sanari,  coagulo  id  obstruente,  et 
ita  effusionem  sanguinis  in  saccum  aneurisma- 
tis  prohibente,  continuitate  canalis  servata, 
ut  fuit  ante  injuriam.  Aneurisma,  interdum, 
in  hoc  modo,  curari  posse,  ab  experimentis 
Jones  et  observationibus  Scarpae  confirma¬ 


tur  ;  sed  et  rarissime  evenit,  et  cum  evenerit, 
cicatrix  semper  in  eo  statu  permanet,  ut  mor¬ 
bus  facile,  vel  partis  contusione,  vel  vehemen¬ 
ti  artus  extensione  redintegretur.  Itaque  fi¬ 
des  haud  debetur  ulli  modo  sanationis,  ni¬ 


si  ei,  per  quem,  pars  arteriae,  in  qua  aneuris¬ 
ma  situm  est,  obliteretur. 


,  ,  |  |  1 1  1 1 r%  i  V  f  i  I  -  I  y  *,  .X  ;  ^  ^  A  Q  "  T  JT 

Ut  hic  morbus  compressione  sanetur, 
necessarium  est,  ut  tunicae  arteriae,  ad  partem 
cui  pressura  admovetur,  tanta  vitalitate  prae¬ 
ditae  sint,  ut  inflammatione  adhaesiva  affi¬ 
ciantur,  et  tanta  vi,  et  per  tam  longum  tem¬ 
pus  comprimendae  sunt,  ut,  inflammatione 
concitata,  concrescere  incipiant.  Compressio, 

non  tumori  ipsi,  sed  arteriae  inter  eum  et  cor 
adhibenda  est ;  si  infra  tumorem  adhibeatur, 
tantum  incrementum  ejus  accelerat. 

Quidam  in  omni  aneurismate  usum  com¬ 
pressionis  suadent ;  et  varia  instrumenta  et 

torcularia,  a  variis  medicis,  ad  eam  efficien¬ 
di 

dam  sunt  inventa  :  sed  in  quibusdam,  tamen, 
non  tantum  est  prorsus  inutilis,  sed  etiam  in¬ 
juriosa  ;  et  fere  in  omnibus,  fortasse,  curatio 
usu  ligaturae,  et  tutior  et  citior,  et  jucundior 
perficitur. 

Trunco  arteriae,  inter  aneurisma  et  cor, 
ligatura  compresso,  et  cursus  sanguinis  in 
saccum  aneurismatis  certius  divertitur,  et  in - 
flammat  io  adhaesiva  divisione  tunicarum  va- 
sis  internarum,  certius  et  maturius  inducitur. 
Via  solita,  per  truncum,  sanguini  negata,  ar¬ 
teriae  laterales,  ut  communicationem  inter 
ramos  trunci  supra  et  infra  tumorem  conser¬ 
vent,  plurimum  dilatantur ;  aliae  cum  aliis 
committuntur,  et  ita  quantitatem  sanguinis 
necessariam  partibus  infra  ligaturam  trans¬ 
mittunt. 

Facilitas,  cum  qua  rami  anastomotici  la- 

% 

terales  dilatantur,  varia  est,  in  diversis  ani¬ 
malibus,  et  in  eodem  homine  diversis  tem¬ 
poribus.  Quoad  habitum  corporis,  robusti, 
vegeti,  sani,  juvenes,  facilius  operatione  ab 
hoc  morbo  liberantur,  quum  in  his  arteriae 
laterales  minus  resistentes,  vi  propellente  cor¬ 
dis  facilius  extendantur.  In  robore  et  annis 
labentibus,  rarius  operatio  succedit. 

Cum  curatio,  in  hoc  morbo,  sine  auxilio 
artis  efficitur,  natura  lente  et  gradatim  agit ; 
quo  major  contractio  trunci  fit,  eo  major  di¬ 
latatio  ramorum  anastomoticorum.  Haec 
lenta  naturae  operatio,  interdum,  feliciter  a 
medico  imitatur,  truncum  arteriae  ante  ope¬ 
rationem  comprimendo,  quod  opportunita¬ 
tem  vasis  lateralibus  sese  dilatandi  praebet. 
iC  A  limb  may  be  lost,  and  I  venture  to  say 
many  have  been  lost,  where  the  accommoda- 
ting  power  of  the  system,  from  want  of  abi- 
lity,  or  from  want  of  time,  could  not  possi« 

bly  provide  against  the  eRects  of  sudden  ol> 
struction 

DE  ANEURISMATIBUS  AORTAE  ET  EORUN¬ 
DEM  CURATIONE. 

*  jZj?;  i  v.-  •  .  \  })  i.  fi  fAl  1  £*  ci  1--J  d  ^ 

Omnium  morborum  quibus  corpus  hu¬ 
manum  obnoxium  est,  nullus  aut  terribilior 
aut  magas  lethalis  aneurismate  interno  ;  et 
nullus,  certius,  inevitabilis  mortis,  et  aegro 
et  medico  terrorem  incutit.  Arcus  aortae, 
omnium  systematis  arteriosi  partium,  fre¬ 
quentissime  esse  sedes  hujusce  morbi  puta¬ 
tur.  Praesertim  in  senibus  occurrit,  et  in  aor¬ 
tis  fere  omnium  provectae  aetatis,  tunicae  in¬ 
ternae  vasis,  in  conditione  plus  minusve  mor¬ 
bida,  observantur  ;  quae  conditio,  sine  dubio, 
causa  hujus  morbi  praedisponens  existimetur. 


* 


Barclay’s  Description  of  the  Arteries. 

Priusquam  tumor  pulsans  extus  sentiri  po¬ 
test,  omnia  symptomata,  quae  hunc  morbum 
comitantur,  sunt  ambigua,  ut  huic  aliisque 
morbis  thoracis  communia.  Quamvis  arcum 
aortae  praecipue  occupant,  tamen  aneurisma- 

ta,  quoque  in  omnibus  aliis  hujus  trunci  par- 

* 

tibus,  tam  in  thorace  quam  in  abdomine  in¬ 
veniuntur. 

Cum  aneurisma,  per  longum  tempus,  in 
aliquid  os  premit,  absorptio  ejus  producitur, 
et  tandem  sub  cute  pulsat ;  hac,  denique, 
cum  parietibus  tumoris  decedente,  immane 
sanguinis  profluvium  certissime  aegrum  tru¬ 
cidat.  Tamen  finis  hujusmodi  huic  morbo 
haud  perpetuus  est :  Interdum  corporibus 
vertebrarum  deletis,  medulla  spinalis  compri¬ 
mitur,  et  ita  paralysis  partium  inferiorum  in- 

♦ 

ducitur  :  Interdum,  aorta  intra  pericardium 
cedit,  et  hac  membrana  sanguine  distenta,  mo¬ 
tus  cordis  conquiescunt,  vel  rupta,  humor  vi¬ 
talis  in  thoracis  cavitatem  infunditur  :  Inter¬ 
dum,  tumor  ita  tracheam  et  bronchia  com¬ 
primit,  ut  aeger,  priusquam  effusio  sanguinis 

incipit,  suffocatur,  vel  sanguine  in  arteriam 
asperam,  vel  in  ramos  ejus  infuso,  aeque  pe¬ 
rit  :  Vel,  denique,  aneurismata,  pulmones, 
gulam,  ductum  thoracicum,  venas,  intestina, 
vel  alias  partes,  plus  minus  vitae  necessarias, 
comprimendo,  et  eorum  functiones  impe¬ 
diendo  vel  delendo,  serius  aut  citius  e  me¬ 
dio  miserrimum  aegrum  rapiunt. 

Aneurismata  interna,  ut  manu  non  pos¬ 
sunt  mederi,  fere  semper  a  medicis  derelin¬ 
quuntur  ut  omnino  insanabilia,  et  tantum 
anxii  sunt  symptomata  extenuare,  venaesec- 
tionibus  repetitis,  scrupulosissima  quiete, 
cautissimo  mentis  corporisque  regimine,  ac 
opii  prudente  usu  ;  et  nuper  digitalis  purpu¬ 
rea  quoque  adhibita  est,  cum  intentione  alia 
medicamenta  adjuvandi,  ut  magna  et  mira¬ 
bili  vi  impetum  cordis  et  arteriarum  coercen¬ 
di  praedita  est. 

Valsalva  jamdudum  sibi  persuasum  ha¬ 
buit,  hoc  modo  sanationis,  morbum  non  tan¬ 
tum  levari,  sed  etiam  persanari  posse.  Hac 


24 


DE  ANEURISMATE. 


Intentione,  tam  magnam  vim  sanguinis  de» 
traxit,  et  ita  gradatim  quantitatem  cibi  et 
potus  diminuit,  ut  aegri  ad  summam  debili¬ 
tatem  redacti  sint.  Magna  inanitate  vasorum, 
in  hoc  modo  impetrata,  nutrimento  indies 
augendo,  iterum,  paulatim  extremam  debili» 
tatem  submovit.  Valsalva  compertus  est, 
quaedam  aneurismata  interna,  tractata  hac 
ratione,  persanata  fuisse,  non  modo  omnibus 
symptomatibus  in  quibusdam  evanescentibus, 
sed  quod  minime  dubium  est,  ab  dissectione 
in  corpus  cujusdam  instituta,  qui  ita  hoc  ma¬ 
lo  liberatus  fuit,  et  postea  alio  morbo  deces¬ 
sit.  Nuperius  quoque,  praeter  haec  a  Valsal¬ 
va  commendata,  glacies,  aqua  cum  aceto  mix¬ 
ta,  vel  aliae  applicationes  refrigerantes,  vel 
astringentes,  tumori  extrinsecus  imposita  fue¬ 
runt.  Sabatier  #  historiam  aegri  tradit,  in 
quo  aneurisma  in  axilla  hac  ratione  sanatum 
fuit ;  et  cel.  Pelletan  t,  chirurgus  Gallicus, 


*  Medecine  Operatoire,  tom.  3.  f  Clinique  Chirurgieale. 

plures  alias  nuper  in  lucem  prolatus  est,  aneu- 
rismatum  et  in  aorta,  et  in  aliis  arteriis,  quae 
vel  prorsus  sanata,  plusve  minusve  sublevata 
fuerunt. 


DE  ANEURISMATIBUS  EXTERNIS  ET 
EORUNDEM  CURATIONE. 

Nunc  tantum  mihi  restat,  ad  perficien¬ 
dum  quod  mihimetipsi  in  hac  dissertatione 
proposui,  pauca  dicere  de  hoc  morbo,  et  de 
ejusdem  curatione,  cum  in  ullis  ramorum  aor¬ 
tae,  ope  quorum  sanguis  in  artus  et  caput  de¬ 
vehitur,  accidit.  Nam  non  in  animo  est, 
multa  de  aneurismatibus  externis  seorsum  in 
hoc  loco  disserere,  quoniam  jam  de  his  quo¬ 
que  in  paginis  praegressis  tractaverim.  Om¬ 
nes  arteriae  externae,  non  extremitatum  tan¬ 
tum,  ligatae  fuerunt,  sed  etiam  carotides 
communes  in  propinquitate  organorum  maxi- 

mi  momenti  totius  corporis,  et  iliacae  externae 
quoque  in  abdomine  sitae,  ab  hodiernis  me¬ 
dicis  sub  dominationem  medicinae  chirurgi¬ 
cae  redactae  sunt. 

Omnium  arteriarum  externarum,  portio 
poplitea  arteriae  cruralis,  ut  supra  diximus, 
maxime  huic  morbo  obnoxia  est ;  et  itaque, 
primo,  de  aneurismate  popliteo  aliquid  dicen¬ 
dum  est.  Cum  hic  morbus  occurrit,  medi¬ 
cus,  neque  in  compressione  neque  in  opera¬ 
tione  naturae,  neque  in  ulla  alia  re  praeter 
ligaturam  inniti  debet.  Olim,  in  hoc  morbo, 
mos  fuit,  arteriam  juxta  tumorem,  in  supe¬ 
riore  poplitis  parte,  ligare ;  sed  ut  arteria,  per 
aliquod  spatium  supra  tumorem,  in  statu  mor¬ 
bido  plerumque  inventa  fuit,  et  itaque  con¬ 
cretio  parietum  vasis,  ligatura  adhibita,  incer¬ 
ta  fuit,  et  saepe  spem  medici  fefellit,  celeber¬ 
rimus  Joan.  Hunter,  arteriam  ligare,  circi¬ 
ter  mediam  femoris  partem,  adductus  fuit. 
Ab  tempore  ejus,  haec  operatio  varias  mu¬ 
tationes,  ab  Abernethy,  Scarpa,  et  aliis 

chirurgis  hodiernis  in  medium  aliatis,  subiit ; 
et  nunc,  in  hoc  modo,  optime  perficitur. 

Incisione  facta  in  inferiore  parte  ejus 
cavi,  in  quo  arteria  currit,  ab  ligamento  Pou- 
partii  ad  partem  femoris  in  qua  incipit  mus¬ 
culo  sartorio  obtegi  arteria  denudatur,  et  ab 
vicinis  partibus  pro  spatio  circiter  digiti  se¬ 
paratur.  Arteria  ita  detecta,  duobus  firmis 
ligaturis  circumdatur,  quarum  una  ad  supe¬ 
riorem  et  altera  ad  inferiorem  partem  denu¬ 
datae  portionis  vasis,  sunt  ligandae,  ubi  con¬ 
nexio  inter  arteriam  et  vicinas  partes  quam 
minime  convellitur,  et  denique  arteria,  inter 
duas  ligaturas,  sed  propius  inferiori  dissecan¬ 
da  est.  Hunc  locum  pro  operatione,  omni¬ 
bus  aliis  anteponimus,  quum  in  eo,  arteria 
sub  integumentis  currit,  nullis  musculis  ob¬ 
tecta,  itaque  operatio  et  citius  et  facilius  per¬ 
ficitur.  Et,  quo  longius  ab  sede  aneurismatis 
arteria  ligata  sit,  eo  minor  metus  erit  ut  tuni¬ 
cae  morbidae  arteriae  felici  exitui  obstent. 
Arteria  inter  ligaturas  divisa  sese  in  membra¬ 
nam  cellularem  retrahit,  et  sensus  tensionis 

in  vulnere  et  ab  eo  per  longitudinem  femoris 
tendens,  qui,  hac  re  neglecta,  accidere  solitus 
fuit,  haud  observatur ;  et  alius  effectus  quo¬ 
que,  non  parvi  momenti,  ab  hac  divisione  et 
retractione  vasis,  evenit ;  nam,  angulus,  ad 
quem  arteria  profunda  ab  trunco  surgit,  non 
modo  minuitur,  sed  etiam  arteria  femoralis 
communis  per  rectam  lineam  in  profundam  di¬ 
rigitur,  et  itaque  sanguis  pleniore  rivo  in  hanc 
arteriam  fluit 

Mense  Aprilis,  anno  millesimo  octingen¬ 
tesimo,  vir,  qui  per  aliquot  menses  aneuris- 
mate  popliteo  laboraverat,  ab  morbo,  opera¬ 
tione  facta  chirurgo  peritissimo,  Georgio 
Bell,  liberatus  fuit.  Arteria,  circiter  mediam 
femoris  partem,  duabus  ligaturis  probe  con¬ 
stricta  fuit,  distantia  fere  dimidii  digiti  inter 
fila  intercedente,  et  vas  in  medio  inter  liga¬ 
turas  divisum  fuit.  Post  operationem,  omnia 
fauste  processerunt,  et  brevi  posthac,  et  aneu- 
risma  et  vulnus  sanata  fuerunt. 


*  Barclaius,  in  praelectionibus  ejus  anatomicis,  hoc  probat  demon* 
stratque. 

Duodecim  circiter  annos  post  hoc  tem¬ 
pus  vir  demortuus  est,  et  pulcherrima  hujus 
artus  praeparatio  in  museo  Barclaiano  asser¬ 
vatur.  Haec  ab  Joanne  Dickson,  chirur¬ 
go  in  classe  regali  facta  fuit,  anatomico,  qui 
in  diligentia,studio,  et  successu, in  dissectione 
vasorum  corporis  humani,  longe  omnibus,  qui 
hanc  utilissimam  anatomiae  partem  excolue¬ 
re,  antecello  it.  1 

In  hoc  exemplo,  arteria  cruralis  in  duo¬ 
bus  locis  obliteratur ;  in  portione  femoro-ti- 
biali,  ubi  ligata  fuerat,  pro  spatio  trium  circi¬ 
ter  digitorum  deest,  et  iterum  in  portione 
poplitea,  ubi  fuerat  sedes  aneurismatis.  Hae 
tres  arteriae  divisiones  vasis  lateralibus  inter 
sese  connectuntur,  et  haec  tanto  dilatantur 
quanto  necessarium  fuit  ad  transmittendum 
sanguinem  ultra  arteriae  obliterationes.  Om¬ 
nes  hi  rami  inter  primam  arteriae  obliteratio- 
nem  et  initium  arteriae  profundae  oriuntur, 
praeter  unum  parvum  qui  a  profunda  origi¬ 
nem  ducit. 

Modus  operandi  pro  aneurismatibus,  in 
aliis  corporis  partibus,  caeleris  paribus,  simi- 

lis  est  ei  quem  supra  descripsi  mus  ;  itaque 
haud  necessarium  est  ultra  de  hac  re  disserere» 

Annos  octodecim  antehac,  cel.  Aber- 
nethy,  primo,  iliacam  externam  intra  ca¬ 
vum  abdominis  ligavit.  Ab  eo  tempore, 
haec  operatio,  ab  illo,  et  aliis  medicis,  in  tam 
variis  exemplis,  et  tam  feliciter  perfecta  est, 
ut  in  ea,  cum  eadem  fiducia,  fortasse,  ut  in 
operatione  pro  aneurismate  popliteo  inniti 
possumus. 

Chirurgus  #,  qui  nuper  medicinam  in  in¬ 
sula  St.  Croix  exercuit,  me  certiorem  fe¬ 
cit,  se,  duos  antehac  annos,  ibi,  in  serva  ni¬ 
gra,  arteriam  iliacam  internam,  paululum  ab 
origine,  ligavisse,  et  ita  magnum  aneurisma  io 
regione  coxendicis  sanavisse. 

Aneurismata  arteriae  brachialis,  saepe  in 
portione  humerali,  et  interdum  in  axillari, 
constringendo  vas,  inter  tumorem  et  cor,  per¬ 
sanantur.  Quidam,  etiam  portionem  subcla- 
vianam,  sed  adhuc  infeliciter,  fateor,  ligave- 


*  Mr  Stephens,  formerly  assistant  to  the  late  Mr  A.  Buras 

re  ;  et  fortasse  haec  operatio  nunquam  bonis 
avibus  procedet*. 

Carotides  communes  iterum  atque  ite¬ 
rum  nunc  ligatae  fuerunt ;  et  experientia  do¬ 
cuit,  aneurismata  circum  caput  et  collum, 
sine  notabili  periculo,  posse  in  hoc  modo  sa¬ 
nari. 

Aneurismata  ah  anastomose  ut  species 
naevorum  maternorum,  nunc  a  quibusdam 
vocantur,  si  necessarium  esset  aliquid  facere, 
totius  tumoris  extirpatione  curentur ;  vel  si 
id  non  possit  heri,  arteriam  ligando,  qua  san¬ 
guis  tumori  suppeditatur. 

Amurisma  varicosum  est  venae,  ob  com¬ 
munionem  praeter  naturam  cum  adjacente 
arteria,  varicosa  expansio  ;  et,  ut,  sine  notabili 
damno,  per  multos  annos  tolerari  possit,  ob¬ 
servatione  compertum  est,  nunquam  fortasse 
necessarium  est  medicum  aliquid  in  hoc  mor¬ 
bo  tentare. 

*  Vide  Barclay  on  the  Arteries,  p.  226'. 

